נמל החלל קייפ קנוורל בכף קנוורל, פלורידה.
**נמל חלל** או **קוסמודרום** הוא אתר לשיגור (ולנחיתת) חלליות. שמו בא לו מההיקש עם נמל תעופה למטוסים ונמל ימי לאוניות. באופן מסורתי, המושג "נמל חלל" משמש לתיאור אתרים מהם שוגר רכב חלל למסלול סביב כדור הארץ, אך לעיתים גם אתרים המשמשים רק לשיגור טיסות תת-מסלוליות נקראים כך. תחנות חלל נקראות גם הן לעיתים בשם "נמל חלל".

המונח **אתר שיגור** משמש לתיאור כל אתר ממנו ניתן לשגר טילים או רקטות. האתר עשוי לכלול כן שיגור יחיד או יותר, או מתאים לכני שיגור מתניידים. נמל החלל מוקף בדרך כלל בשטח בטיחות רחב, הנקרא **מטווח טילים** או **מטווח רקטות**. המטווח כולל את כל האזור שמעל לנמל, בו צפויה הרקטה לעוף, ואזורים נוספים בהם חלקי הרקטה עשויים לנחות. תחנות עיקוב, כלי רכב וכלי טיס נמצאים בדרך כלל במטווח ועוקבים אחר התקדמות השיגור. כמו כן האתר בדרך כלל גדול מספיק, כדי שאם הטיל יתפוצץ, פגיעתו תהיה מינימלית.

נמלי חלל גדולים כוללים יותר מ**אזור שיגור** (Launch Complex - LC) אחד, היכולים להיות אתרי שיגור רקטות, המותאמים למשגרים מסוגים שונים. אזורי השיגור בדרך כלל מרוחקים אחד מהשני כאמצעי בטיחות. באזורי השיגור מהם משוגרים משגרים הפועלים על דלק נוזלי נמצאים בדרך כללי גם מכלי אחסון לדלק. אזור שיגור יכול לכלול מספר כני שיגור.

נמלי חלל עשויים לכלול גם מסלול טיסה לשימוש מטוסי מטען הנושאים חלקי משגרים וחלליות, וכן לנחיתת חלליות הדורשות מסלול נחיתה (כגון מעבורת החלל).

ישנה עדיפות לשיגורים מאזור קו המשווה לכיוון מזרח, מכיוון שהם מאפשרים שימוש מרבי במהירות הסיבוב של כדור הארץ ואוריינטציה טובה להגיע למסלול גיאוסטציונרי. הסיבוב מגדיל את כמות המסה שיכולה להתרומם ונותן חיסכון בדלק. היבט זה לא חל על מסלול קוטבי או מסלול אליפטי מאוד (מולנייה).

נמלי חלל מהם שוגרו משימות מאוישות
---------------------------------

להלן טבלה של נמלי חלל ואזורי שיגור עבור משגרים אנכיים עם שיגורים מתועדים של בני אדם לחלל (מעל 100 ק"מ גובה). סדר המיון לפי זמן השיגור המאויש הראשון:

| נמל חלל | סמל | אזור שיגור | משגר | משימה | טיסות | שנים | מפעיל |
| --- | --- | --- | --- | --- | --- | --- | --- |
| קוסמודרום בייקונורקזחסטן | סמל | 1 | ווסטוק | ווסטוק 1–6 | 6 טיסות מסלוליות | 1961–1963 | ברית המועצותברית המועצות ברית המועצות - תוכנית החלל הסובייטית |
| 1 | ווסחוד | ווסחוד 1–2 | 2 טיסות מסלוליות | 1964–1965 |
| 1, 31 | סויוז | סויוז 1–40 | 37 טיסות מסלוליות | 1967–1981 |
| 1, 31 | סויוז | סויוז T‏ 2–15 | 14 טיסות מסלוליות | 1980–1986 |
| 1 | סויוז | סויוז TM‏ 2–34 | 33 טיסות מסלוליות | 1987–2002 | ברית המועצותברית המועצות ברית המועצות - תוכנית החלל הסובייטיתרוסיהרוסיה רוסיה-סוכנות החלל הרוסית |
| 1 | סויוז | סויוז TMA 1–22 | 22 טיסות מסלוליות | 2002–2012 | רוסיהרוסיה רוסיה - סוכנות החלל הרוסית |
| 1 | סויוז | סויוז TMA-M‏ 1–4 | 4 טיסות מסלוליות | 2010– |
| נמל החלל קייפ קנוורלפלורידה, ארצות הברית | סמל | LC-5 | מרקורי-רדסטון | מרקורי 3–4 | 2 טיסות תת-מסלוליות | 1961 | ארצות הבריתארצות הברית ארצות הברית - נאס"א |
| LC-14 | אטלס | מרקורי 6–9 | 4 טיסות מסלוליות | 1962–1963 |
| LC-19 | טיטן 2 | ג'מיני 3–12 | 10 טיסות מסלוליות | 1965–1966 |
| LC-34 | סטורן IB | אפולו 7 | טיסה מסלולית אחת | 1968 |
| מרכז החלל קנדיפלורידה, ארצות הברית | סמל | LC-39 | סטורן V | אפולו 8–17 | 10 טיסות מסלוליות (ואל הירח) | 1968–1970 | ארצות הבריתארצות הברית ארצות הברית - נאס"א |
| LC-39 | סטורן IB | סקיילאב 2–4 | 3 טיסות מסלוליות | 1973–1974 |
| LC-39 | סטורן IB | אפולו-סויוז | טיסה מסלולית אחת | 1975 |
| LC-39 | מעבורת חלל | STS‏ 1–135 | 134 טיסות מסלוליות | 1981–2011 |
| בסיס חיל האוויר אדוארדסקליפורניה, ארצות הברית | סמל | מסלול טיסה | בואינג B-52 | נורת' אמריקן X-15 90–91 | 2 טיסות תת-מסלוליות | 1963 | ארצות הבריתארצות הברית ארצות הברית - חיל האוויר האמריקאי |
| נמל האוויר והחלל מוהאביקליפורניה, ארצות הברית | סמל | מסלול טיסה | וייט נייט | ספייס שיפ 1 15–17 | 3 טיסות תת-מסלוליות | 2004 | מיזמי מוהאבי לתעופה וחלל (MAV) |
| מרכז שיגורי הלוויינים ג'יוצ'ואןסין | סמל | 4 | לונג מארץ' 2F | שנג'ואו 5–7 | 3 טיסות מסלוליות | 2003– | הרפובליקה העממית של סיןהרפובליקה העממית של סין הרפובליקה העממית של סין - מינהל החלל הסיני |

קישורים חיצוניים
----------------

ויקישיתוף מדיה וקבצים בנושא **נמל חלל** בוויקישיתוף